இரட்டை இலை சின்னம் இல்லாதது, அ.தி.மு.க மூன்றாக பிரிந்து தேர்தலைச் சந்திப்பது போன்றவை தங்களுக்கு மிகப்பெரிய சாதகமான விஷயம் என தி.மு.க கருதுகின்றது. செயல் தலைவராக ஸ்டாலின் பொறுப்பேற்ற பின்னர், அவர் சந்திக்கும் முதல் (இடைத்) தேர்தல் இது. தனது தலைமையை, அரசியல் எதிர்காலத்தை நிர்ணயிக்கக்கூடிய தேர்தல் என்பதால், ஸ்டாலினும் மிகத் தீவிரமாக தேர்தல் வேலையில் இறங்கியுள்ளார். "கட்சி நிர்வாகிகளை நேரில் அழைத்து, இடைத்தேர்தல் வெற்றிக்கான வியூகங்களை வகுத்துக் கொடுத்துள்ளார்" என்கின்றனர் தி.மு.க மூத்தத் தலைவர்கள்.